**Zadaci za vježbanje (prvi dio gradiva):**

Zadatak 1

Procjenjuje se da je broj stanovnika u Srbiji 01.01.2023. iznosio 6.641.197, a istog dana 2013. broj stanovnika je bio 7.183.925. Koliki broj stanovnika se može očekivati u 2033. godini, ako stopa rasta do 2027. ostane nepromijenjena, a nakon toga se poveća za 15%?

Zadatak 2

Procenat gradskih domaćinstava u bivšoj Jugoslaviji (SFRJ) se kretao kao u sljedećoj tabeli:

|  |  |  |  |  |  |
| --- | --- | --- | --- | --- | --- |
| Godina | 1953 | 1961 | 1971 | 1981 | 1991 |
| % | 4.6 | 8.3 | 12.7 | 22.8 | 30.5 |

Odrediti:

1. Godinu kada će % gradskih domaćinstava iznositi 50%, ako se nastavi ova tendencija;
2. Očekivani % gradskog domaćinstva u 2011. godini.

Zadatak 3

Poznati su sljedeći podaci za Republiku Srpsku u 2020. godini:

|  |  |
| --- | --- |
| **Broj sklopljenih brakova** | 4.168 |
| **Stopa divorcijaliteta** | 0,87 promila |
| **Procijenjeni broj stanovnika** | 1.136.274 |

Očekuje se da će se u periodu 2020-2025. broj skolpljenih brakova prosječno godišnje smanjivati za 1,5%, broj razvedenih brakova prosječno godišnje povećavati za 1,2%, a broj stanovnika smanjivati za 0,3% godišnje.

Izračunati:

1. stopu nupcijaliteta u 2025. godini
2. broj razvedenih brakova u 2025. godini.

Zadatak 4

Dati su lančani indeksi koji pokazuju kretanje broja rođenih i umrlih u Republici Srpskoj:

|  |  |  |  |  |  |  |  |
| --- | --- | --- | --- | --- | --- | --- | --- |
| **Godina** | **2016.** | **2017.** | **2018.** | **2019.** | **2020.** | **2021.** | **2022.** |
| **Rođeni** | 101 | 98,8 | 102,5 | 96,9 | 98,8 | 101,2 | 98,3 |
| **Umrli** | 92,8 | 105 | 100,7 | 102,2 | 110 | 114,6 | 85,6 |

Izračunati vitalni indeks u 2022, ako se zna da je on u 2009. iznosio 73,6. Indeks promjene broja živorođenih u periodu od 2009. do 2017. je iznosio 92, a indeks promjene broja umrlih 106,4.

Zadatak 5

Dati su sljedeći podaci o unutrašnjim migracijama na području Banje Luke u 2021. i 2015. godini:

|  |  |  |
| --- | --- | --- |
|  | **2021.** | **2015.** |
| **Broj imigranata** | 1.543 | 1910 |
| **Broj emigranata** | 843 | 991 |

Poznato je da je stopa migracionog salda u 2015. iznosila 5,05 promila. Izračunati stopu migracionog salda u 2021. godini, ako je broj stanovnika u 2021. za 1,7% veći nego u 2015. godini.

Zadatak 6

Stopa aktivnosti stanovništva u Republici Srpskoj u 2017. godini je iznosila 47,2%. Indeks promjene aktivnog stanovništva u periodu 2017 – 2019. godine iznosi 99,7 a indeks promjene ukupnog stanovništva za isti period je 98,6.

1. izračunati stopu aktivnosti u Republici Srpskoj u 2019. godini.
2. izračunati u kojoj godini će stopa aktivnosti iznositi 50%, ukoliko se nakon 2019. godine bude prosječno godišnje povećavala za 2%